《寄答区子建李烟客二子》
明代·李孙宸

白社遥怜隔岁时，清欢多向梦中随。官閒日日容高枕，鬓短星星欲变丝。

玩世竟非金马客，忘机终狎海鸥期。尺书暂寄罗浮雁，翘首秋风待羽仪。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。